|  |  |  |  |  |  |
| --- | --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  | **ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ** | | |  |
| auth logo black |  | **ΔΙΕΥΘΥΝΣΗ ΣΥΝΤΟΝΙΣΜΟΥ ΑΚΑΔΗΜΑΪΚΩΝ ΜΟΝΑΔΩΝ**  Τμήμα Σπουδών | | |
|  | *Πληροφορίες:* Ι. Κορπίδου |  | Θεσσαλονίκη, Ιουλίου 2015 |
| ΑΡΙΣΤΟΤΕΛΕΙΟ  ΠΑΝΕΠΙΣΤΗΜΙΟ  ΘΕΣΣΑΛΟΝΙΚΗΣ |  | *Τηλ. :* 2310 99 4168 *Fax:* 2310 995112 |  | *Αριθμ. Πρωτ.* **29128** |
| *e-mail :* dps@rect.auth.gr |
| *Κτίριο :* Διοίκησης-Κ.Καραθεοδωρή |

Προς

τα Τμήματα των Σχολών του Α.Π.Θ.

Θεσσαλονίκη

**ΘΕΜΑ:** Υποτροφίες Μεξικού σε Έλληνες υπηκόους, 2016

Σας διαβιβάζουμε το έγγραφο 87175/Ζ1/3.6.2015 του ΥΠΠοΠαιΘ, σχετικά με πρόγραμμα υποτροφιών στο πλαίσιο διακρατικών συμφωνιών, από την κυβέρνηση του Μεξικού, σε Έλληνες υπηκόους για την πραγματοποίηση σπουδών (μεταπτυχιακών και διδακτορικών), έρευνας (μεταπτυχιακής και μεταδιδακτορικής), ιατρικής ειδικότητας και για ενίσχυση της κινητικότητας των φοιτητών σε προπτυχιακό και μεταπτυχιακό επίπεδο.

Στην ιστοσελίδα <http://amexcid.gob.mx/index.php/es/oferta-de-becas-para-extranjeros> είναι αναρτημένη η σχετική προκήρυξη ([**Convocatoria de Becas del Gobierno de México para Extranjeros 2016**](http://amexcid.gob.mx/images/stories/becas/2015-Extranjeros/general/espanol/condiciones-generales-2016-2.pdf)**). Ωστόσο, επειδή α) οι υποτροφίες προσφέρονται στο πλαίσιο διακρατικών συμφωνιών** β) το έγγραφο του ΥΠΠοΠαιΘ αναφέρεται σε συγκεκριμένες θέσεις, επίπεδο σπουδών και εκπαιδευτικά ιδρύματα του Μεξικού γ) η προκήρυξη αναφέρει ρητώς ότι η αίτηση δεν υποβάλλεται ατομικά, αλλά ως επίσημη εισήγηση της κυβέρνησης που προτείνει τον/την υποψήφιο/-α, παρακαλούνται οι ενδιαφερόμενοι/-ες να επικοινωνούν με το Τμήμα Δ΄ Φοιτητικών Θεμάτων και υποτροφιών του Υπουργείου (πληροφορίες: Δ. Παπαδημητράκης, τηλ¨210 344 3469, email: [foitmer.yp@minedu.gov.gr](mailto:foitmer.yp@minedu.gov.gr)) για συγκεκριμένες λεπτομέρειες.

Η προθεσμία υποβολής των αιτήσεων που έχει ορίσει ο φορέας χορήγησης των υποτροφιών είναι η **31η Αυγούστου 2015**. Συστήνεται στους/στις ενδιαφερόμενους/-ες να λάβουν υπόψη ότι εφόσον προϋπόθεση είναι η επίσημη πρόταση του ελληνικού Υπουργείου, ενδεχομένως η προθεσμία αυτή να μετατεθεί σε προγενέστερο χρόνο.

Διευκρινίσεις σχετικά με το συγκεκριμένο πρόγραμμα παρέχονται επίσης από την υπεύθυνη πολιτιστικών και εκπαιδευτικών θεμάτων της Πρεσβείας του Μεξικού στην Αθήνα, κα Sofia Paloma Ziogras, τηλ. 210 72 94 780 (εσωτ. 103), email: [pziogas@sre.gob.mx](mailto:pziogas@sre.gob.mx) (έως τις 14.8.2015)

Με εντολή του Πρύτανη,

Η Προϊσταμένη του Τμήματος

Ε. ΧΡΥΣΟΒΕΛΙΔΟΥ-ΤΟΥΛΟΥΠΗ

**Εσωτερική διανομή :**

*- Τμήμα Σπουδών*

**Εσωτερική διανομή με τα συνημμένα):**

*-Τμήμα Διασύνδεσης*